Teymur Tkaçenko

Teymur Firudin oğlu Tkaçenko (Məmmədov) (ukr: Тимур Фіруддінович Ткаченко) doğum tarixi: 18 avqust 1989-cu il, doğum yeri: Kiyev, Ukrayna SSR, SSRİ) - Azərbaycan əsilli Ukrayna dövlət xadimi, Kiyev şəhər Hərbi Administrasiyasının rəhbəri  (31 dekabr 2024-cü il tarixindən indiyə qədər), Ukraynanın İcmaların və Ərazilərin İnkişafı nazirinin keçmiş müavini (27.09.2024-cü il  - 31 dekabr 2024-cü ilə qədər), "Ukrpoçt" təşkilatının Müşahidə Şurasının sədri,  (25.11.2024-cü il tarixindən indiyə qədər), Ukrayna Strateji Sənaye Məsələləri nazirinin keçmiş müavini (15.08.2023 - 10.09.2024), Kiyev şəhər Dövlət Administrasiyasının (KGGA) Icra Orqanının şəhər Abadlaşdırma Departamentinin keçmiş direktoru. 

 Həyatı 
Teymur Tkaçenko (Məmmədov) 18 avqust 1989-cu ildə Kiyevdə anadan olub. Əslən Azərbaycan Respublikasının Şəmkir şəhərindən olan və 2023-cü ildə vəfat etmiş atası Firudin Məmmədov Ukraynadakı Azərbaycan diasporunun fəal üzvlərindən biri olub. 

 Təhsili 
Teymur Tkaçenko 2013-cü ildə Taras Şevçenko adına Kiyev Milli Universitetini "beynəlxalq iqtisadiyyat" ixtisası üzrə bitirib və iqtisadiyyat üzrə magistr dərəcəsi alıb. 

O, 2019-cu ildə Taras Şevçenko adına Kiyev Milli Universitetində "Hüquqşünaslıq" ixtisası üzrə ikinci ali təhsil alıb. 

 Əmək fəaliyyəti 
O, 2012-ci ilin yanvar-fevral aylarında "Солом'янка-Сервіс" kommersiya müəssisəsində birinci dərəcəli mütəxəssis vəzifəsində çalışıb.

O, 2012-2014-cü illərdə Ukrayna Ali Radasının VII çağırış deputatının "Udar" Partiyasından köməkçisi olub. 

O, 2014-cü ilin yanvar-mart aylarında "Зовнішторгвидав України" dövlət müəssisəsində məsul katib vəzifəsində çalışıb. 

O, 2015-2016-cı illərdə "Київблагоустрій" kommersiya müəssisəsində şöbə müdiri vəzifəsində işləyib. 

2016-2017-ci illərdə o, sahil infrastrukturuna yatırımlara cavabdeh olan "Pleso" kommersiya müəssisəsinə rəhbərlik edib. 

T. Tkaçenko 2018-ci ildə Qolosivski rayon Dövlət İdarəsinin aparatına rəhbərlik edib. 

2019-cu ildə o Darnitskaya rayon Dövlət İdarəsinin sədrinin müavini, 2020-ci ildən isə Kiyev şəhər Dövlət Administrasiyasının Şəhər Abadlaşdırma Departamenti direktorunun birinci müavini vəzifəsində çalışıb. 

2023-cü ilin avqustunda Ukrayna Prezidentinin Fərmanı ilə o, Ukraynanın Strateji Sənaye Məsələləri nazirinin müavini, 2024-cü ilin sentyabrında Ukraynanın İcmaların və Ərazilərin İnkişafı nazirinin müavini vəzifələrinə təyin edilib. 

Ukrayna Prezidentinin 31 dekabr 2024-cü il tarixli Fərmanı ilə Teymur Tkaçenko Kiyev şəhər Hərbi Administrasiyasının rəhbəri vəzifəsinə təyin edilib. 

 İctimai fəaliyyəti 
Teymur Tkachenko 2017-ci ildə təsis edilmiş "Friendly People" xeyriyyə cəmiyyətinin həmtəsisçisi olub.

 İstinadlar